Hentian Gerik (telemovie)

Telemovie berbahasa Melayu ini diterbitkan oleh Arie Zaharie Production pada tahun 2024. Ditayangkan di astro ria pada 20 januari 2024 dan diarahkan oleh sutradara Aziz M.Osman.https://www.myinfotaip.com/2024/01/hentian-gerik.html?m=1 

Plot
Shakir dan Ma'on adalah 2 sahabat karib. Pada suatu malam, mereka menyelinap keluar dari asrama putera dan merayau di kawasan pekan Gerik. Tetapi dicegat oleh tukang sapu dipanggil Pak Su. Pak Su menelefon warden asrama tentang kelibat mereka di pekan dan cuba menangkap mereka, malangnya terkena serangan jantung dan meninggal dunia di Hentian Gerik.

Setelah dewasa, Shakir kini seorang pempengaruh media sosial dan Ma'on pula peniaga kasut bundle. Suatu hari, Ma'on bertolak ke Gerik bersama Shakir untuk menghadiri 'Expo Malam Pasar Ria' kerana dia diberikan tapak niaga percuma oleh penganjur, Hana. 

Masalah terjadi sebaik saja tiba di Gerik, van niaga Ma'on rosak dan mekanik meminjamkan proton Saga lama miliknya untuk kegunaan sementara mereka. 

Situasi makin getir menjelang malam, masih tiada kelibat peniaga lain. Rupanya Hana adalah anak Pak Su, expo itu hanyalah sekadar umpan dia untuk memancing mereka kembali ke Hentian Gerik. Roh Pak Su dipercayai bergentayangan di sekitar hentian itu.

Hana berdendam dengan Shakir dan Ma'on kerana mereka punca kematian Pak Su dan akibatnya dia menjadi yatim piatu seawal usia 15 tahun.

Pelakon 
 Namie - Shakir, pemuda berwawasan.
 Anas Muzammil - Shakir kecil
 Shashic Iewan - Ma'on, seorang pemuda gagap.
 Ridzwan Hasbullah - Maon kecil
 Raden Zaharatul - Hana, anak Pak Su
 Said Prono - Pak Su, tukang sapu
 Din Latah - Ramly, Mekanik
 Najua Nasir - Najwa, pengawal keselamatan di Hentian Gerik.

Trivia

 Arie Zaharie selaku produser turut membuat penampilan dalam telefilem ini. Arie tampil pada babak Ma'on terkejut melihat kelibat Pak Su. Menerangkan tentang gangguan hantu Pak Su. Wajahnya turut terpampang pada poster expo ghaib anjuran Hana.

 Pada waktu Hana menonton video tiktok 'Shakir', dia sebenarnya sedang menonton video tiktok Namie @Namiesmy. Ini 'goof' kerana dikira memecah dinding ke 4 dalam dimensi filem.

 Najua Nasir, memegang peran Najwa Mak Guard di dalam telefilem ini adalah anak perempuan Allahyarham Nasir P.Ramlee, juga cucu kepada Almarhum Tan Sri P.Ramlee.

Rujukan